มีเพศสัมพันธ์กับเเฟนเดือน มค.ค่ะแล้วหลังจากนั้นก็ไม่ได้มีอะไรกันอีกเลยพอเดือนกพ.วันที่8 ประจำเดือนมาปกติ แล้วเดือนมีนาคม ประจำเดือนไม่มา จนถึงวันนี้เดือนเมษายังไม่มาเลยค่ะ มีเสี่ยงจะท้องไหมคะ
สวัสดีค่ะ หลังการมีเพศสัมพันธ์ครั้งสุดท้าย หากมีประจำเดือนมาตรงรอบเดือน คือประมาณ 22-35 วันจากครั้งก่อนมาแล้ว ก็แสดงว่าน่าจะไม่ได้มีการตั้งครรภ์ในรอบเดือนก่อนหน้านั้นค่ะแต่อย่างไรก็ตามหากเป็นเลือดออกจากช่องคลอดที่ไม่ตรงรอบเดือน หรือมานานเกิน 7 วัน อาจจะไม่ใช่เลือดประจำเดือน แต่มีการติดเชื้อหรือมีเนื้องอกของอวัยวะสืบพันธุ์ และยังมีโอกาสตั้งครรภ์ได้อยู่หากไม่แน่ใจว่าเป็นเลือดประจำเดือนจริงหรือไม่ ตอนนี้สามารถซื้อชุดตรวจครรภ์ทางปัสสาวะมายืนยันได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากให้ผลลบ แต่ประจำเดือนยังไม่มา ควรไปยืนยันที่รพ. และตรวจหาสาเหตุอื่นๆที่เป็นไปได้เช่นความผิดปกติของมดลูก หรือมีถุงน้ำในรังไข่ ที่อาจทำให้ประจำเดือนไม่มาได้เช่นกันต่อไป